10 ປີລຸນຫຼັງການຖືກໂຈມຕີ ສະຫະລັດຍັງມີ ຊ່ອງຫວ່າງດ້ານຄວາມປອດໄພ
ລາຍງານໃໝ່ສະບັບນຶ່ງ ເວົ້າວ່າ ຊ່ອງຫວ່າງດ້ານຄວາມປອດໄພ ຂອງສະຫະລັດ ຍັງບໍ່ທັນໄດ້ຮັບ ການແກ້ໄຂເທື່ອ
ລາຍງານໃໝ່ແຈ້ງວ່າ ເກືອບ 10 ປີມາແລ້ວທີ່ພວກກໍ່ການຮ້າຍໄດ້ໂຈມຕີສະຫະລັດ ໃນວັນ ທີ 11 ກັນຍາປີ 2001 ແຕ່ສະຫະລັດກໍຍັງບໍ່ມີຄວາມປອດໄພແລະຄວາມໝັ້ນຄົງດັ່ງທີ່ຄວນ ຈະເປັນ ລາຍງານກ່ຽວກັບຄວາມກ້າວໜ້າສະບັບນຶ່ງທີ່ນຳອອກເຜີຍແຜ່ໃນວັນພຸດວານນີ້ ໂດຍອະ ດີດປະທານຄະນະກຳມາທິການ ທີ່ທຳການສືບສວນ ກ່ຽວກັບການໂຈມຕີດັ່ງກ່າວເວົ້າວ່າ ເຖິງແມ່ນໄດ້ມີການປັບປຸງທີ່ສຳຄັນໆໃຫ້ດີຂຶ້ນໃນຮອບທົດສະວັດຜ່ານມາກໍຕາມ ແຕ່ຊ່ອງ ຫວ່າງໃນດ້ານຄວາມໝັ້ນຄົງຂອງສະຫະລັດ ແມ່ນ ຍັງມີຢູ່ຕໍ່ມາ ອະດີດປະທານຮ່ວມ ຂອງຄະນະກຳມາທິການ 9/11 ພ້ອມທັງເປັນອະດີດຜູ້ປົກຄອງລັດ ນິວເຈີຊີທ່ານ Tom Kean ກ່າວຕໍ່ໜັງສືພິມ Wall Street Journal ວ່າ ໃນບາງກໍລະ ນີນັ້ນ ຊ່ອງຫວ່າງແມ່ນເຫັນໄດ້ແຈ້ງ ໂດຍສະເພາະແລ້ວ ລາຍງານກ່ຽວກັບຄວາມກ້າວໜ້າ ເວົ້າວ່າ ສະໜາມບິນແຫ່ງ ຕ່າງໆ ຂອງປະເທດຍັງສືບຕໍ່ບໍ່ມີຄວາມໝັ້ນຄົງຢ່າງຮ້າຍແຮງແລະຮຽກຮ້ອງໃຫ້ມີການປັບປຸງໃນ ການຊອກຄົ້ນຫາວັດຖຸລະເບີດ ນອກນັ້ນ ລາຍງານຍັງເວົ້າວ່າ ສະຫະລັດຈຳເປັນຕ້ອງ ໄດ້ອຳນວຍຄວາມສະດວກ ໃນການໂອ້ລົມປະສານງານລະຫວ່າງພະແນກການຕ່າງໆທີ່ ຮັບມືກັບເຫດການສຸກເສີນ ລາຍງານໄດ້ສະແດງຄວາມວິຕົກກັງວົນເພີ່ມຕື່ມ ກ່ຽວກັບການເກັບກຳຂໍ້ມູນລັບ ນະໂຍ ບາຍການຄຸມຂັງພວກກໍ່ການຮ້າຍແລະການປົກປ້ອງຄຸ້ມຄອງສິດເສລີພາບຂອງສ່ວນບຸກ ຄົນ ລາຍງານຍັງໄດ້ສະແດງຄວາມເປັນຫ່ວງ ກ່ຽວກັບຄວາມໝັ້ນຄົງ ທາງດ້ານອິນເຕີ ແນັດແລະເວົ້າວ່າມີຮ່ອງຮອຍທີ່ສະແດງໃຫ້ເຫັນເຖິງການເກັບເກນເອົາສະມາຊິກເພີ່ມຂຶ້ນ ຂອງພວກກໍ່ການຮ້າຍຢູ່ໃນສະຫະລັດ ທີ່ດຳເນີນການຕາມລຳພັງນັ້ນ ແຕ່ແນວໃດກໍຕາມ ລາຍງານໃຫ້ຂໍ້ສັງເກດວ່າ ໄດ້ມີການປັບປຸງໃຫ້ດີຂຶ້ນ ກ່ຽວກັບການ ກວດຜູ້ໂດຍສານຂອງສາຍການບິນ ແລະການແບ່ງປັນຂໍ້ມູນ ລະຫວ່າງພະແນກການ ຕ່າງໆຂອງລັດຖະບານ ທ່ານ Jay Carney ໂຄສົກຂອງທຳນຽບຂາວ ກ່າວໃນມື້ວັນພຸດ ວານນີ້ວ່າ ລາຍງານ ກ່ຽວກັບຄວາມກ້າວໜ້າໃຫ້ຂໍ້ສັງເກດກ່ຽວກັບຄວາມສຳເລັດໃນຫຼາຍໆດ້ານ ແລະທາງ ລັດຖະບານຂອງສະຫະລັດ ກໍຍັງສືບຕໍ່ຊອກຫາຊ່ອງທາງເພື່ອປັບປຸງຄວາມໝັ້ນຄົງແລະ ຄວາມປອດໄພໃຫ້ດີຂຶ້ນຕື່ມ ທ່ານເວົ້າວ່າ ສະຫະລັດຍັງມີຄວາມຕັ້ງໃຈ ທີ່ຈະໄປໂຈມຕີ ກຸ່ມກໍ່ການຮ້າຍອາລກາຍດາ ແລະກຸ່ມກໍ່ການຮ້າຍອື່ນໆທີ່ຂົ່ມຂູ່ສະຫະລັດຢູ່ທີ່ບ່ອນກຸ່ມ ກໍ່ການຮ້າຍເຫຼົ່ານີ້ຕັ້ງຢູ່